หญิงสุดพิเรนทร์ ปีนรั้วเข้าเขตสิงโต ในสวนสัตว์ แถมยังยั่วเจ้าป่า (คลิป)
(ภาพประกอบ),ใจหายวาบ หญิงสุดพิเรนทร์ แอบปีนรั้วกั้นเข้าไปในเขตที่อยู่ของสิงโต ของสวนสัตว์บรองซ์ ที่นิวยอร์ก หนำซ้ำยังทั้งเต้นทั้งโบกมือยั่ว เจ้าป่า อย่างไม่กลัวเกรง,เมื่อ 3 ต.ค.62 สื่อต่างประเทศ และเว็บไซต์,เดลี่เมล ,รายงาน และเผยแพร่คลิปเหตุการณ์ที่ทำเอาผู้คนใจหายใจคว่ำ ตกตะลึง เมื่อมีผู้หญิงร่างท้วมคนหนึ่งทำพิเรนทร์ แอบปีนรั้วกั้นเข้าไปในเขตที่อยู่ของสิงโต ที่สวนสัตว์ บรองซ์ ในนิวยอร์ก ประเทศสหรัฐฯ และเธอก็เผชิญหน้ากับสิงโตตัวหนึ่งที่ยืนมองดูหญิงคนนี้ด้วยลักษณะเหมือนจะแปลกใจ ขณะที่หญิงคนดังกล่าว นอกจากไม่ได้หวาดกลัว เจ้าป่า แล้ว เธอยังพยายามยั่วยุสิงโตที่ยืนมองอย่างงงๆ โดยมีคูกั้น ห่างจากเธอเพียงไม่กี่เมตร,ท่ามกลางเสียงร้องด้วยความตกใจของคนที่เห็นเหตุการณ์ หญิงคนนี้กลับทั้งเต้น ทั้งโบกมือ ยั่วยุสิงโต ราวกับท้าทายให้สิงโตเข้ามาหาเธอ เธอไม่ควรทำอะไรอย่างนั้นนะ หญิงคนหนึ่งพูดจนได้ยินในคลิป ขณะที่หญิงอีกคนก็พูดขึ้นด้วยความสงสัยว่า มีใครมากับเธอหรือเปล่าเนี่ย? โดยหลังจากที่คลิปนี้ถูกเผยแพร่ทางออนไลน์โดย, realsobrino, ได้มีคนเข้ามาแสดงความคิดเห็น โดยบางคนก็บอกว่าหวังว่าเธอควรเข้าคุก มันโง่เง่ามาก อย่างไรก็ดี โชคดีที่หญิงพิเรนทร์คนนี้ไม่ถูกสิงโตขย้ำ,ด้านเจ้าหน้าที่สวนสัตว์บรองซ์ ยืนยันกับนักข่าว NBC New York ว่าเกิดเหตุการณ์นี้จริง โดยเจ้าหน้าที่ได้รับรายงานว่ามีคนปีนที่กั้นเข้าไปในเขตที่อยู่ของสิงโต เมื่อวันเสาร์ที่ 28 ก.ย.ที่ผ่านมา ซึ่งถือเป็นการฝ่าฝืนกฎระเบียบอย่างร้าย และเป็นการบุกรุกที่ผิดกฎหมายที่อาจนำไปสู่การบาดเจ็บหรือเสียชีวิตได้ โดยเดลี่เมล รายงานว่า เบื้องต้น หญิงพิเรนทร์คนนี้ไม่ได้รับอันตราย และไม่แน่ชัดว่าถูกดำเนินคดีทางกฎหมายใดๆ หรือไม่
ใจหายวาบ หญิงสุดพิเรนทร์ แอบปีนรั้วกั้นเข้าไปในเขตที่อยู่ของสิงโต ของสวนสัตว์บรองซ์ ที่นิวยอร์ก หนำซ้ำยังทั้งเต้นทั้งโบกมือยั่ว เจ้าป่า อย่างไม่กลัวเกรง
หญิงพิเรนทร์,หญิงปีนเข้าหาสิงโต,สิงโตสวนสัตว์,สวนสัตว์นิวยอร์ก